
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 993 

30 Δεκεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΑΓ¬ 
ΓΕΛΙΚΗΣ ΚΟΝΤΟΜΗΝΑ» και κύρωση του Οργανι¬ 
σμού αυτού . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διορισμός αναπληρωματικού μέλους Διοικητικού Συμ¬ 
βουλίου Εθνικού Ιδρύματος Υποδοχής και Αποκατά¬ 
στασης Αποδήμων και Παλιννοστούντων Ομογενών 


Ελλήνων . 2 

Έγκριση τροποποίησης του Κανονισμού Χρηματοδό¬ 
τησης ΜΜΕ, Κοινοπραξιών και Συνεταιρισμών ΜΜΕ 

από τον ΕΟΜΜΕΧ . 3 

Καθορισμός αριθμού επαναπροσλαμβανόμενων υπαλ¬ 
λήλων στο Επιμελητήριο Αρτας για το Β' εξάμηνο 
του 1994 . 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΑΓΓΕΛΙ¬ 
ΚΗΣ ΚΟΝΤΟΜΗΝΑ» και κύρωση του Οργανισμού αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 28.1.1989 και 4.5.1989 μυστικές διαθήκες 
του Νικολάου Παναγιώτη Κοντομηνά, που κατατέθηκαν 
στους συμβολαιογράφους Αθηνών Ελένη Ζανιά και Νεά¬ 
πολης Βοιών Λακωνίας Μιχάλη Λύρα και δημοσιεύθηκαν 
με τα αριθ. 1413/20.4.90 και 3/27.4.90 πρακτικά του 
Μονομελούς Πρωτοδικείου Αθηνών και του Ειρηνοδικείου 
Νεάπολης Βοιών, αντίστοιχα, με τις οποίες συστήθηκε 
κοινωφελές ίδρυμα με την επωνυμία «ΚΛΗΡΟΔΟΤΗΜΑ 
ΝΙΚΟΛΑΟΥ ΚΑΙ ΑΓΓΕΛΙΚΗΣ ΚΟΝΤΟΜΗΝΑ» και με έδρα 
την Κοινότητα Βοιών Λακωνίας. 

2. Τις διατάξεις των άρθρων: α) 95 και 98 του ΑΝ 2039/ 
1939, β) 101 και 119 ταυ Εισαγωγικού Νόμου του Αστικού 


Κώδικα και γ) 108 και 110 του Αστικού Κώδικα. 

3. Την από 14.6.94 γνωμοδότηση του Συμβουλίου Εθνι¬ 
κών Κληρ/των. 

4. Την αριθ. 1026431/268/0006Α/2.3.1994 απόφαση 
του Υπουργού Οικονομικών, με την οποία ανατέθηκαν αρ¬ 
μοδιότητες στους Υφυπουργούς Οικονομικών (ΦΕΚ 154/ 
Β/7.3.1994). 

5. Την αριθ. ΔΥ3Α/ΟΙΚ. 370/137.1994 απόφαση του 
Πρωθυπουργού και του Υπουργού Υγείας, Πρόνοιας και 
Κοινών. Ασφαλίσεων, με την οποία ανατέθηκαν αρμοδιό¬ 
τητες στους Υφυπουργούς Υγείας Πρόνοιας και Κοινωνι¬ 
κών Ασφαλίσεων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΑΓ¬ 
ΓΕΛΙΚΗΣ ΚΟΝΤΟΜΗΝΑ», η οποία έγινε από το Νικόλαο 
Παναγιώτη Κοντομηνά με τις από 28.1.1989 και 4.5.1989 
μυστικές διαθήκες του, που κατατέθηκαν στους συμβο¬ 
λαιογράφους Αθηνών Ελένη Ζανιά και Νεάπολης Βοιών 
Λακωνίας Μιχάλη Λύρα και δημοσιεύθηκαν με τα αριθ. 
1413/20.4.90 και 3/27.4.90 πρακτικά του Μονομελούς 
Πρωτοδικείου Αθηνών και του Ειρηνοδικείου Νεάπολης 
Βοιών, αντίστοιχα. 

2. Κυρώνουμε τον οργανισμό διοίκησης της διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΑΓ¬ 
ΓΕΛΙΚΗΣ ΚΟΝΤΟΜΗΝΑ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΛΗΡΟΔΟ¬ 
ΤΗΜΑ ΝΙΚΟΛΑΟΥ ΚΑΙ ΑΓΓΕΛΙΚΗΣ ΚΟΝΤΟΜΗΝΑ», που 
συστήθηκε από το Νικόλαο Παναγιώτη Κοντομηνά με τις 
από 28.1.1989 και 4.5.1989 μυστικές διαθήκες του που 
κατατέθηκαν στους συμβολαιογράφους Αθηνών Ελένη 
Ζανιά και Νεάπολης Βοιών Λακωνίας Μιχάλη Λύρα και δη¬ 
μοσιεύθηκαν με τα αριθ. 1413/20.4.90 και 3/27.4.90 
πρακτικά του Μονομελούς Πρωτοδικείου Αθηνών και του 
Ειρηνοδικείου Νεάπολης Βοιών, αντίστοιχα, αποτελεί νο- 

μικό πρόσωπο ιδιωτικού δικαίου και διέπεται από τις δια¬ 
τάξεις των παραπάνω συστατικών πράξεων, του παρόντος 
οργανισμού, του Α.Ν. 2039/1939, όπως κάθε φορά ισχύει 
ο νόμος αυτός και των διαταγμάτων, που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι η Κοινότητα Νεάπολης 
Βοιών Λακωνίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα στο πλαίσιο, την επωνυμία του 
ιδρύματος και στο μέσον αυτήν την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

1. Σκοπός του Ιδρύματος είναι: 

α) Η εφάπαξ χορήγηση οικονομικής συνδρομής κάθε 
χρόνο σε δεκατρία (13) οικονομικά αδύνατα κορίτσια κα¬ 
ταγόμενα από την περιοχή Βοιών Λακωνίας και ειδικότερα 
σε ένα κορίτσι από κάθε Κοινότητα της περιφέρειας αυ¬ 
τής και σε δύο από την Κοινότητα Νεάπολης Βοιών. Το 
ύψος της οικονομικής συνδρομής είναι πενήντα χιλιάδες 
(50.000) δρχ. και θα καταθέτεται στην ΕΤΕ στο όνομα της 
δικαιούχου. 

Σε περίπτωση μείωσης της αξίας του νομίσματος το ως 
άνω ποσό θα αυξάνεται σύμφωνα με απόφαση του Διοικη¬ 
τικού Συμβουλίου και έγκριση του Υπουργού Οικονομικών 
κατά ποσό πέντε χιλιάδων (5.000) δρχ. ανά τριετία και μέ¬ 
χρι το ποσό των εκατό χιλιάδων (100.000) δραχμών. Η επι¬ 
λογή των κοριτσιών θα γίνεται κατά μήνα Ιούλιο κάθε 
έτους, μεταξύ εκείνων που θα έχουν συμπληρώσει το 
πρώτο έτος της ηλικίας τους και δεν θα είναι μεγαλύτερα 
των τριών ετών. Η ανάληψη του κεφαλαίου και των τόκων 
αυτής της συνδρομής θα γίνεται από τη δικαιούχο μετά τη 
συμπλήρωση του εικοστού τετάρτου (24) έτους της ηλι¬ 
κίας της. Αν η δικαιούχος αποβιώσει πριν από τη συμπλή¬ 
ρωση του ανωτέρω έτους της ηλικίας της, το ποσό της κα¬ 
τάθεσης και οι τόκοι θα περιέρχονται κατά το ήμισυ στους 
νόμιμους κληρονόμους της και κατά το άλλο ήμισυ στο σω¬ 
ματείο «ΑΓΑΠΗ ΣΤΑ ΓΕΡΑΜΑΤΑ» που εδρεύει στη Νεά¬ 
πολη και σε περίπτωση διάλυσης αυτού, στους Ιερούς Να¬ 
ούς Αγ. Τριάδος Νεάπολης Βοιών και Κοιμήσεως Θεοτό¬ 
κου Παραδείσιου Βοιών εξ ημισείας. 

β) Η χορήγηση υποτροφιών για ολοκλήρωση των σπου¬ 
δών τους στο Λύκειο ή σε Ανώτερη ή Ανώτατη Σχολή σε 
δύο νέους (αγόρια) καταγόμενους από την ίδια πιο πάνω 
περιοχή που θα φέρουν το επώνύμο «Κοντομηνάς» εξ αρ¬ 
ρενογονίας από τον ίδιο τον ιδρυτή και από τους αδελ¬ 
φούς του. Σε έλλειψη τέτοιων οι υποτροφίες θα δίδονται 
σε αγόρια που φέρουν το επώνύμο «Κοντομηνάς» εξ αρ¬ 
ρενογονίας άλλων αρρένων συγγενών του ιδρυτή εκ πλα¬ 
γίου βαθμού. 

Σε έλλειψη τέτοιων οι υποτροφίες θα δίδονται σε κορί¬ 
τσια με το επώνυμο «Κοντομηνάς» εκ κατιόντων αρρένων 
αδελφών του ιδρυτή και σε έλλειψη τέτοιων, εκ κατιόντων 
άλλων αρρένων συγγενών του. 

Σε έλλειψη και τέτοιων οι υποτροφίες θα δίδονται σε 
κορίτσια που η μητέρα τους θα έχει πατρικό επώνυμο «Κο¬ 
ντομηνάς» κατά την ίδια σειρά. Αν δεν υπάρχουν υποψή¬ 
φιοι καμιάς από τις παραπάνω κατηγορίες, οι υποτροφίες 
θα δίδονται σε οικονομικά αδύνατους νέους ή κατά σειρά 
νέες. Σε κάθε περίπτωση απαραίτητη προϋπόθεση για τη 
χορήγηση υποτροφιών ή προς συνέχιση αυτής είναι η βαθ¬ 


μολογία τους με βαθμό τουλάχιστον «λίαν καλώς» και η οι¬ 
κονομική αδυναμία τους. Αν δεν συντρέχουν αυτές οι 
προϋποθέσεις οι υποτροφίες δεν παρέχονται, οι δε παρα- 
σχεθείσες διακόπτονται. 

Νέες υποτροφίες θα δίδονται μετά την περάτωση των 
σπουδών ή διακοπή των σπουδών ενός ή και των δύο κάθε 
φορά σπουδαζόντων, οπότε θα δίδονται αντίστοιχα μία ή 
δύο νέες υποτροφίες. 

γ) Η καταβολή των ασφαλίστρων των ασφαλίσεων που 
έχει συνάψει ο ιδρυτής με δική του υποχρέωση καταβολής 
των ασφαλίστρων. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Κατάθεση στον αριθ. 742074-9 λογαριασμό της 
Εθνικής Τράπεζας της Ελλάδος - Κατάστημα Νεάπολης 
Βοιών ύψους 1.000.000 δραχμών περίπου, μετά των ανα- 
λογούντων επ’ αυτής τόκων. 

β) Ομόλογα του Ελληνικού Δημοσίου ύψους 
20.000.000 δραχμών φυλασσόμενα στο ίδιο ως άνω κατά¬ 
στημα της Εθνικής Τράπεζας της Ελλάδος. 

γ) Το δικαίωμα του ιδρυτή, ανερχόμενο σε 10% επί της 
αξίας των κινηματογραφικών διαφημίσεων, τις οποίες θα 
αναθέτει η Ανώνυμη Ασφαλιστική Εταιρεία ΙΝΤΕΒΑΜΕΠΙ- 
ΟΑΝ, στην εταιρεία ΚΡΟΝΟΣ ΕΠΕ, σε εκτέλεση σύμβα¬ 
σης που είχε συναφθεί με μεσολάβησή του. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Εκάστοτε Ειρηνοδίκη Νεάπολης Βοιών Λακωνίας ως 
Πρόεδρο. 

β) Αρχαιότερο Εφημέριο της Ενορίας Νεάπολης Βοιών. 

γ) Αρχαιότερο εν ενεργεία Συμβολαιογράφο Νεάπολης 
Βοιών 

δ) Εκάστοτε Πρόεδρο της Κοινότητας Νεάπολης Βοιών 
και 

ε) Παναγιώτη Αντωνίου και Χρυσούλας Μπιλλίνη ως ισό¬ 
βιο μέλος. 

Μετά από αυτόν πέμπτο μέλος του Διοικητικού Συμβου¬ 
λίου, ορίζεται ο μεγαλύτερος γιός του, μετά από αυτόν ο 
μεγαλύτερος γιός του τελευταίου αυτού και ούτω καθε¬ 
ξής. Αν δεν υπάρχουν γιοι, τη θέση τους παίρνει η μεγαλύ¬ 
τερη θυγατέρα και αν δεν υπάρχει θυγατέρα, ο εκάστοτε 
Γυμνασιάρχης του Γυμνασίου Νεάπολης Βοιών. 

2. Σε περίπτωση έλλειψης Ειρηνοδίκη, Πρόεδρος του 
Ιδρύματος είναι ο εκ των μελών αρχαιότερος εφημέριος 
της ενορίας Νεάπολης Βοιών. 

3. Τα μέλη του Διοικητικού Συμβουλίου ορίζουν με 
πράξη τους έπειτα από ψηφοφορία τον Αντιπρόεδρο, 
Γραμματέα και τον Ταμία. 

4. Σε περίπτωση αποποίησης, παραίτησης, έκπτωσης, 


ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου η κενή θέση εφόσον δεν ορίζεται αντικατα¬ 
στάτης αυτού με τις συστατικές πράξεις του ιδρύματος και 
του παρόντος οργανισμού, συμπληρώνεται με απόφαση 
των υπολοίπων μελών εφαρμοζομένων κατά τα λοιπά των 
διατάξεων του άρθρου 99 του Α.Ν. 2039/1939. 

5. Το Διοικητικό Συμβούλιο συνεδριάζει τακτικά τρεις 
φορές το χρόνο, σε ημερομηνία που θα ορίζει το Διοικη¬ 
τικό Συμβούλιο, εκ των οποίων απαραίτητα η μία θα ορίζε¬ 
ται στο δεύτερο δεκαήμερο του μηνάς Ιουλίου προς επι¬ 
λογή των προς οικονομική βοήθεια κοριτσιών και υποψη¬ 
φίων υποτρόφων και έκτακτα οπότε το ζητήσει ο Πρόε¬ 
δρος ή τρία (3) από τα μέλη του, με γραπτή αίτησή τους 
προς τον Πρόεδρο, πάντοτε όμως έπειτα από πρόσκληση 
του Προέδρου. 

6. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

8. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 4 του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

1 Μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίσει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 

έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Λακωνίας) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/1939 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 


βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή- 
ρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

Εγκυρα όμως συνεδριάζει το Διοικητικό Συμβούλιο και 
χωρίς να τηρηθεί αυτή η διαδικασία αν στη συνεδρίαση 
παρίστανται χωρίς να προβάλουν αντίρρηση όλα τα μέλη. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτή δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους επικυρώνοντας τα 
αντίγραφα ή αποσπάσματα των πρακτικών του Διοικητικού 
Συμβουλίου. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 

και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 

λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν νέοι ή νέες εφόσον συ¬ 
ντρέχουν στο πρόσωπό τους οι προϋποθέσεις που αναφέ- 
ρονται στην περ. β' του άρθρου 2 του παρόντος οργανι¬ 
σμού. 

2. Το Διοικητικό Συμβούλιο του ιδρύματος με προκήρυ- 
ξη-πρόσκλησή του που δημοσιεύεται σε τοπική εφημε¬ 
ρίδα και τοιχοκολλείται με αποδεικτικό έξω από τα γρα¬ 
φεία του ιδρύματος και του Κοινοτικού Καταστήματος μέ¬ 
χρι την 30η Μαΐου κάθε έτους καλεί τους ενδιαφερόμε- 
νους να υποβάλλουν σχετική αίτηση εντός προθεσμίας 
που ορίζεται από αυτό. 

3. Οι γονείς και σε έλλειψη αυτών οποιοσδήποτε συγγε¬ 
νής ή κηδεμόνας των υποψηφίων υποτρόφων ή και οι ίδιοι 
οι υποψήφιοι υπότροφοι, αν είναι ενήλικοι, ή οποιοσδή¬ 
ποτε δημόσιος λειτουργός, αν ελλείπουν ή δρανούν τα 
συγγενικά πρόσωπα υποβάλλουν μέχρι την 30η Ιουνίου 
κάθε χρόνου απλή αίτηση στο ίδρυμα και αντίγραφο τίτλου 
σπουδών. Αν υπάρχουν πολλές αιτήσεις, το Διοικητικό 
Συμβούλιο αποφασίζει λαμβάνοντας υπόψη τη σειρά των 
αναφερομένων στην περ. β' του άρθρου 2 κατηγοριών, 
την εγγύτητα της συγγένειας προς τον ιδρυτή και επί ισό- 
βαθμης συγγένειας την βαθμολογία των υποψηφίων και 
σε περίπτωση ίσης βαθμολογίας τον βαθμό της οικονομι¬ 
κής αδυναμίας τους (άπορος ή απορώτερος). Επί ίσων 
προϋποθέσεων συγγένειας, βαθμολογίας και οικονομικής 
αδυναμίας το Διοικητικό Συμβούλιο είτε αυξάνει τον 
αριθμό των υποτρόφων, εφόσον επαρκούν τα οικονομικά 
του ιδρύματος, είτε ενεργεί κλήρωση. 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις του άρθρου 54 του 
Α.Ν. 2039/39 και του άρθρου 28 του από 18.8.1941 σχε¬ 


τικού Καν. Δ/τος και προκαταβάλλεται στον υπότροφο 
ανά τρίμηνο. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 22, 24, 26 και 27 
του από 18.8.1941 Καν. Δ/τος (ΦΕΚ 
286/Α/23.8.1941). 

Η χορήγηση της υποτροφίας διακόπτεται όταν συντρέ¬ 
χουν οι προϋποθέσεις που ορίζονται από τις διατάξεις των 
συστατικών πράξεων του ιδρύματος και του άρθρου 29 
του παραπάνω Καν. Διατάγματος, οι οποίες διαπιστώνο¬ 
νται με πράξη του Διοικητικού Συμβουλίου του ιδρύματος, 
που έχει υποχρέωση να παρακολουθεί την όλη πορεία των 
σπουδών των υποτρόφων και να αξιώνει απ’ αυτούς την 
υποβολή, κάθε έτος, αποδεικτικών στοιχείων της επίδο¬ 
σής τους. 

Άρθρο 11 

Διαδικασία χορήγησης οικονομικών 
ενισχύσεων 

1. Δικαίωμα οικονομικής ενίσχυσης έχουν κορίτσια, 
εφόσον συντρέχουν σ’ αυτά οι προϋποθέσεις, που αναφέ- 
ρονται στην περ. α' του άρθρου 2 του παρόντος οργανι¬ 
σμού. 

2. Το Διοικητικό Συμβούλιο του ιδρύματος με προκή¬ 
ρυξη - πρόσκλησή του, που δημοσιεύεται σε τοπική εφη¬ 
μερίδα και τοιχοκολείται με αποδεικτικό, έξω από τα γρα¬ 
φεία του ιδρύματος και του Κοινοτικού Καταστήματος, 
μέχρι την 30η Μαΐου κάθε έτους καλεί τους ενδιαφερομέ¬ 
νους, να υποβάλλουν σχετική αίτηση εντός προθεσμίας 
που ορίζεται από αυτό. Οι γονείς και σε έλλειψη αυτών 
οιοσδήποτε συγγενής ή κηδεμόνας των προς συνδρομή 
κοριτσιών, ή οποιοσδήποτε δημόσιος λειτουργός, αν ελ¬ 
λείπουν ή αδρανούν τα συγγενικά πρόσωπα, υποβάλλουν 
μέχρι την 30η Ιουνίου κάθε χρόνου απλή αίτηση στο 
ίδρυμα με ληξιαρχική πράξη γέννησης. Αν υπάρχουν πολ¬ 
λές αιτήσεις το Διοικητικό Συμβούλιο αποφασίζει κατ’ 
ελεύθερη κρίση αλλά και κατά συνείδηση, λαμβάνοντας 
υπόψη την οικονομική αδυναμία κάθε κοριτσιού. { 

Άρθρο 12 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 

του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Αρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύ¬ 
σεων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού, πάντοτε όμως μέσα στα πλαί¬ 
σια της βούλησης και του περιεχομένου της διαθήκης του 
Νικολάου Κοντομηνά. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

Σε περίπτωση διάλυσης του Ιδρύματος η περιουσία του 
περιέρχεται στην Κοινότητα Νεαπόλεως Βοιών Λακωνίας, 
ως κεφάλαιο αυτοτελούς διαχείρισης, για την εκτέλεση 
των ίδιων σκοπών που αναφέρονται στο άρθρο 2 του πα¬ 
ρόντος οργανισμού. 

Στον Υπουργό Εθνικής Παιδείας και θρησκευμάτων και 
στους Υφυπουργούς Οικονομικών και Υγείας, Πρόνοιας 


και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 29 Δεκεμβρίου 1994 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΔΗΜ. ΓΕΩΡΓΑΚΟΠΟΥΛΟΣ ΕΜΜ. ΣΚΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 010 . 3/6/ΑΣ 169 (2) 

Διορισμός αναπληρωματικού μέλους Διοικητικού Συμβου¬ 
λίου Εθνικού Ιδρύματος Υποδοχής και Αποκατάστασης 

Αποδήμων και Παλιννοστούντων Ομογενών Ελλήνων. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Την με αριθ. 1576/31.8.1990 πράξη της Συμβολαιο¬ 
γράφου Αθηνών Άννας Σίμου-Κοσμάτου, με την οποία το 
Ελληνικό Δημόσιο εκπροσωπούμενο δια του Υπουργού 
Εξωτερικών, συνέστησε κοινωφελές ίδρυμα με την επω¬ 
νυμία «Εθνικό Ίδρυμα Υποδοχής και Αποκατάστασης 
Αποδήμων Παλιννοστούντων Ομογενών Ελλήνων». 

2. Το από 23.11.1990 Προεδρικό Διάταγμα, με το οποίο 
εγκρίθηκε η σύσταση του παραπάνω ιδρύματος και κυρώ¬ 
θηκε ο οργανισμός διοίκησης και διαχείρισης αυτού (Β' 
782). 

3. Το άρθρο 51 του Ν. 1947/1991 «Απλούστευση φο¬ 
ρολογικών διαδικασιών και άλλες ρυθμίσεις» (Α' 70). 

4. Το άρθρο 32 του Ν. 2080/1992 «Σύσταση και κατάρ¬ 
γηση διπλωματικών και προξενικών αρχών. Ρύθμιση διοι¬ 
κητικών θεμάτων του Υπουργείου Εξωτερικών» (Α' 153). 

5. Το άρθρο 7 του Ν. 2197/1994 «Σύσταση διπλωματι¬ 
κών αρχών και άλλες διατάξεις» (Α' 42). 

6. Την υπ’ αριθ. 010/102/ΑΣ40/22.3.94 (Β' 201) από¬ 
φαση του Υπουργού Εξωτερικών «Περί διορισμού μελών 
του Δ.Σ. του ΕΙΥΑΠΟΕ». 

7. Την στο ΦΕΚ 305 τ.Β'/22.4.1994 δημοσιευθείσα 
διόρθωση σφάλματος στην παραπάνω υπό στοιχ. 6 δημο- 
σιευθείσα απόφαση. 

8. Το ότι από τα ορισθέντα με την παραπάνω απόφαση 
τακτικά μέλη του Δ.Σ. του ΕΙΥΑΠΟΕ ο μεν Χατζημιχάλης 
Αλέξης - Πλάτωνας παραιτήθηκε, ο δε Νικολάου Χαράλα¬ 
μπος δεν αποδέχθηκε το διορισμό του, μη προσελθών 
στις μέχρι σήμερα συνεδριάσεις του Διοικητικού Συμβου¬ 
λίου. 

9. Το όΐι τα ορισθέντα με την παραπάνω απόφαση ανα¬ 
πληρωματικά μέλη του Δ.Σ. Ταρνανίδης Ιωάννης και Λά- 
ζαρη Αδαμαντίνη εισέρχονται ως τακτικά μέλη στο Διοικη¬ 
τικό Συμβούλιο του Ιδρύματος για το μέχρι της λήξης της 
θητείας αυτού χρονικό διάστημα, σύμφωνα με το άρθρο 3 
παρ. γ' του από 23.11.1990 Π.Δ/τος. 

10. Το άρθρο 27 του Ν. 2081/1992 (Α' 154) και το γε¬ 
γονός ότι από την παρούσα απόφαση δεν προκαλείται δα- 

πάνη σε βάρος του κρατικού προϋπολογισμού, αποφασί¬ 
ζουμε: 

Διορίζουμε ως αναπληρωματικό μέλος του Διοικητικού 
Συμβουλίου του Ιδρύματος με την επωνυμία «ΕΘΝΙΚΟ 
ΙΔΡΥΜΑ ΥΠΟΔΟΧΗΣ ΚΑΙ ΑΠΟΚΑΤΑΣΤΑΣΗΣ ΑΠΟΔΗ¬ 
ΜΩΝ ΚΑΙ ΠΑΛΙΝΝΟΣΤΟΥΝΤΩΝ ΟΜΓΟΕΝΩΝ ΕΛΛΗΝΩΝ 
(ΕΙΥΑΠΟΕ)» για το χρονικό διάστημα μέχρι τη λήξη της θη¬ 
τείας αυτού, την Αθανασιάδου Κωνσταντίνα, Γραμματέα 
Πρεσβείας Α'. 

Κατά τα λοιπά ισχύει η υπ’ αριθ. 010/102/ΑΣ40/ 
22.3.1994 απόφασή μας (ΦΕΚ Β' 201/28.3.1994). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1994 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 


Αριθ. 21007/465 (3) 

Έγκριση τροποποίησης του Κανονισμού Χρηματοδότη¬ 
σης ΜΜΕ, Κοινοπραξιών και Συνεταιρισμών ΜΜΕ από 
τον ΕΟΜΜΕΧ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Νόμου 1558/85 (ΦΕΚ 137/Α/26.7.85) «Κυβέρ¬ 
νηση και Κυβερνητικά Όργανα» και ιδίως του άρθρου 
23 παράγραφος 1 και του άρθρου 27 παράγραφος 3 
αυτού. 

β) Του Προεδρικού Διατάγματος 229/86 (ΦΕΚ 96/Α/ 
16.7.86) «Σύσταση και οργάνωση της Γ ενικής Γραμμα¬ 
τείας Βιομηχανίας» και ιδίως του άρθρου 1 παράγρα¬ 
φος 2 περίπτωση γ' αυτού. 

γ) Του Νόμου 1472/84 (ΦΕΚ 112/Α/6.8.84) συμπλή¬ 
ρωση, τροποποίηση και κατάργηση διατάξεων του 
ιδρυτικού νόμου του ΕΟΜΜΕΧ (Ν. 707/77 ΦΕΚ 273/ 
Α/21.9.77) και άλλες διατάξεις και ιδίως του άρθρου 1 
παράγραφος 2 περίπτωση ββ' αυτού. 

2. Την ΥΠ 122/14.7.94 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Β.Ε.Τ. Χρήστο Ροκόφυλλο» (ΦΕΚ 550/Β/15.7.94), 
όπως τροποποιήθηκε με την ΥΠ 175/17.11.94 από¬ 
φαση του Πρωθυπουργού «.Τροποποίηση της ΥΠ 122/ 
14.7.94 απόφασης, για ανάθεση αρμοδιοτήτων στον 
Αναπληρωτή Υπουργό Β.Ε.Τ. Χρήστο Ροκόφυλλο» 
(ΦΕΚ 871/Β/23.11.94). 

3. Την 9/248/23.11.94 απόφαση του Δ.Σ./ΕΟΜΜΕΧ, 
με την οποία εγκρίθηκε η τροποποίηση του «Κανονι¬ 
σμού Χρηματοδότησης ΜΜΕ Κοινοπραξιών και Συνε¬ 
ταιρισμών ΜΜΕ από τον ΕΟΜΜΕΧ», αποφασίζουμε: 

1. Εγκρίνουμε την τροποποίηση του Κανονισμού Χρη¬ 
ματοδότησης ΜΜΕ, Κοινοπραξιών και Συνεταιρισμών 
ΜΜΕ από τον ΕΟΜΜΕΧ που αποφασίστηκε με την 9/ 
248/23.11.94 απόφαση του Δ.Σ./ΕΟΜΜΕΧ. 

2. Οι τροποποιήσεις που επέρχονται στον Κανονισμό 
Χρηματοδότησης ΜΜΕ, Κοινοπραξιών και Συνεταιρι¬ 
σμών ΜΜΕ από τον ΕΟΜΜΕΧ, ισχύουν από τη δημο¬ 
σίευση της παρούσης και των αντίστοιχων τροποποιή¬ 
σεων στην Εφημερίδα της Κυβερνήσεως. 


Η απόφαση αυτή μαζί με τις σχετικές τροποποιήσεις να 
δημοσιευθούν στην Εφημερίδα της Κυβερνήσεως. 

Αθήνα, 29 Δεκεμβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΡΟΚΟΦΥΛΛΟΣ 

Το κεφάλαιο VI του «Κανονισμού Χρηματοδότησης 
ΜΜΕ, Κοινοπραξιών και Συνεταιρισμών ΜΜΕ από τον 
ΕΟΜΜΕΧ», αντικαθίσταται ως εξής: 

«VI. ΡΥΘΜΙΣΗ ΟΦΕΙΛΩΝ 

1. Το σύνολο των υφισταμένων μέχρι την 31.12.94 (λη¬ 
ξιπροθέσμων και μη) οφειλών προς τον ΕΟΜΜΕΧ από 
βιοτεχνικά δάνεια που χορηγήθηκαν κατά τις διατάξεις 
του Κανονισμού Χρηματοδότησης ΜΜΕ, Συν/σμών και 
Κοινοπραξιών από τον ΕΟΜΜΕΧ, μπορούν να ρυθμι¬ 
στούν με τους ακόλουθους όρους: 
α. Για την πραγματοποίηση της ρύθμισης θα καταβάλ¬ 
λεται από τους οφειλέτες προκαταβολή ύψους τουλά¬ 
χιστον 10% της συνολικής ενοποιημένης οφειλής. 
Στην προκαταβολή αυτή προσμετρώνται και τα ποσά 
που καταβλήθηκαν από τους οφειλέτες μετά την ημε¬ 
ρομηνία επίδοσης προς αυτούς των σχετικών εξωδί- 
κων. 

β. Το υπόλοιπο των ενοποιημένων οφειλών εξοφλείται 
σε 3 χρόνια με ίσες τριμηνιαίες ημερολογιακές τοκο¬ 
χρεωλυτικές δόσεις, αρχής γενομένης από 31.3.95. 
γ. Σε περιπτώσεις καταβολής αυξημένης προκαταβο¬ 
λής είναι δυνατόν να παρατείνεται η προθεσμία εξό¬ 
φλησης της οφειλής μέχρι 2 χρόνια σύμφωνα με την 
παρακάτω κλιμάκωση. 

- Για ύψος προκαταβολής 10% 3 χρόνια εξόφληση. 

- Για ύψος προκαταβολής 15% 3,5 χρόνια εξόφληση. 

- Για ύψος προκαταβολής 20% 4 χρόνια εξόφληση. 

- Για ύψος προκαταβολής 25% 4,5 χρόνια εξόφληση. 

- Για ύψος προκαταβολής 30% και πάνω 5 χρόνια εξό¬ 
φληση. 

δ. Οι ρυθμιζόμενες οφειλές θα επιβαρύνονται από 
1.1.1995 με το εκάστοτε ισχύον επιτόκιο, σύμφωνα με 
την 197/78 ΑΝΕ, χωρίς τις επιβαρύνσεις υπερημε¬ 
ρίας. 

ε. Για τις περιπτώσεις που με κοινές υπουργικές απο¬ 
φάσεις προβλέπεται ειδικό καθεστώς ρυθμίσεων (π.χ. 
Νομοί Καστοριάς, Εύβοιας, Γουνοποιοί, κ.λπ.) η ρύθ¬ 
μιση μπορεί να γίνει με το ειδικό αυτό καθεστώς, εφό¬ 
σον συντρέχουν οι προϋποθέσεις και σύμφωνα με τους 
όρους που προβλέπονται απ’ αυτές, 
στ. Σε περίπτωση καθυστέρησης, μετά τη ρύθμιση, κα¬ 
ταβολής πλέον της μιας τριμηνιαίας δόσης, το δάνειο 
θα κηρύσσεται αμέσως ληξιπρόθεσμο στο σύνολο του 
και θα κινείται ταχύτατα η διαδικασία βεβαίωσης του 
συνόλου της οφειλής και η είσπραξής της από τις 
Δ.Ο.Υ. σύμφωνα με τα προβλεπόμενα από το Π Δ 
310/28.9.94. 

2. οσοι εκ των οφειλετών δεν προσέλθουν για τη ρύθ¬ 
μιση των οφειλών τους θα κινηθεί αμέσως η διαδικασία 
βεβαίωσης και είσπραξης από τις Δ.Ο.Υ. σύμφωνα με 
τα προβλεπόμενα από το Π.Δ. 310/28.9.94. 

3. Η διαδικασία ρύθμισης των οφειλών θα πραγματοποι¬ 
ηθεί ως εξής: 

α. Η Δ.Χ.Ε. αναλαμβάνει σε συνεργασία με τις συνεργα- 
ζόμενες Τράπεζες (Αττικής, Αθηνών) την έγγραφη ει- 

δοποίηση, πέραν των ανακοινώσεων στον τύπο, όλων 
των οφειλετών και εγγυητών και προβλέπονται από τις 
σχετικές δανειακές συμβάσεις, 
β. Οι ενδιαφερόμενοι για τη ρύθμιση των οφειλών τους 
πρέπει να υποβάλλουν μέσα σε δύο μήνες από την ημε¬ 
ρομηνία δημοσίευσης στο ΦΕΚ της υπουργικής από¬ 
φασης, με την οποία θα επικυρώνεται η παρούσα τρο¬ 
ποποίηση του Κανονισμού Χρηματοδότησης, αίτηση 
ρύθμισης και αποδεικτικό καταβολής στην Τράπεζα 
από την οποία έχουν εκταμιεύσει το δάνειο, της προ- 
βλεπόμενης προκαταβολής, στις Κεντρικές υπηρεσίες 
του ΕΟΜΜΕΧ. 

γ. Η ρύθμιση των οφειλών (εκτός αυτών που προβλέπε- 
ται από το ειδικό καθεστώς ρύθμισης), γίνεται με ιδιω¬ 
τικό συμφωνητικό, μεταξύ ΕΟΜΜΕΧ και οφειλετών 
χωρίς ν’ ανατρέπονται ή αλλοιώνονται ή ακυρώνονται 
όροι της αρχικής σύμβασης ή τροποποιητικής αυτής, 
δ. Για την πραγματοποίηση της ρύθμισησ είναι απαραί¬ 
τητο το παραπάνω ιδιωτικό συμφωνητικό να προσυπο¬ 
γράφεται από όλους τους εγγυητές που εγγυήθηκαν 
την αρχική σύμβαση. 

ε. Εξουσιοδοτείται ο Προϊστάμενος του Τομέα Τεχνικο- 
οικονομικών Ενισχύσεων ή της Δ.Χ.Ε. να εγκρίνει τα 
σχετικά αιτήματα που πληρούν τις προβλεπόμενες 
προϋποθέσεις και να υπογράφει τα συμφωνητικά ρύθ¬ 
μισης των οφειλών των δανείων, 
στ. Ότι δεν προβλέπεται στον παρόντα κανονισμό και 
αφορά στο συγκεκριμένο πλαίσιο ρυθμίσεων θα καθο¬ 
ρίζεται με αποφάσεις του Δ.Σ./ΕΟΜΜΕΧ, για τις 
οποίες δεν θα απαιτείται επικύρωση με υπουργική 
απόφαση». 

Αριθ. ΚΙ-3289 (4) 

Καθορισμός αριθμού επαναπροσλαμβανομένων υπαλλή¬ 
λων στο Επιμελητήριο Αρτας για το Β' εξάμηνο του 
1994. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Το Π.Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε μεταγενέστερα. 

2. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

3. Την αριθ. ΔΙΠΙΔΔ/Α2/7497/15.3.94 εγκύκλιο του 


Υπουργείου Προεδρίας της Κυβέρνησης. 

4. Το από 23.4.94 πρακτικό συνεδρίασης της Τριμε¬ 
λούς Επιτροπής του άρθρου 25 παράγρ. 3 του Ν. 2190/ 
94. 

5. Την αριθ. Κ1/2807/13.10.94 κοινή υπουργική από¬ 
φαση «Καθορισμός αριθμού επαναπροσλαμβανομένων 
υπαλλήλων κατά ειδικότητα για την κάλυψη παγίων και 
διαρκών αναγκών του Επιμελητηρίου Αρτας». 

6. Την αριθ. ΚΙ-2864/3.11.94 απόφαση «Σύσταση 
προσωρινής θέσης Κλάδο ΔΕ Εισπρακτόρων στο Επιμελη¬ 
τήριο Αρτας». 

7. Την Κ.Υ.Α. αριθ. 143/30.4.87 (ΦΕΚ 223/Β/87) 
«Προσαρμογή των Κλάδων των εμποροβιομηχανικών, 
επαγγελματοβιοτεχνικών, βιοτεχνικών κ.τ.λ. επιμελητη¬ 
ρίων» στο Προσοντολόγιο - Κλαδολόγιο. 

8. Το γεγονός ότι οι υπηρεσιακές ανάγκες του Επιμελη¬ 
τηρίου Αρτας είναι επείγουσες και επιτακτικές. 

9. Την αριθ. β3-356/21.7.94 κοινή απόφαση Πρωθυ¬ 
πουργού και Υπουργού Εμπορίου σχετικά με ανάθεση αρ¬ 
μοδιοτήτων στον Υφυπουργό Εμπορίου. 

10. Τις διατάξεις του άρθρου 29Α του Ν. 1558/85, 
όπως προστέθηκε με το άρθρο 27 του Ν. 2081 /92 και το 
γεγονός ότι από τις διατάξεις της παρούσας προκαλείται 
ετήσια δαπάνη σε βάρος του προϋπολογισμού του Επιμε¬ 
λητηρίου Αρτας, ύψους 2.284.200 δρχ. περίπου, η οποία 
για το τρέχον έτος περιορίζεται στο ποσό των 189.000 
δρχ. περίπου. 

Η ανωτέρω δαπάνη για το οικονομικό έτος 1994 θα κα¬ 
λυφθεί από τον προϋπολογισμό του Επιμελητηρίου Άρτας 
από τους ΚΑΕ 0211, 0221, 0226, 0232, 0259, 3339, 
3341, 3347, 3391. 

Γ ία δε τα επόμενα οικονομικά έτη από τις πιστώσεις που 
θα εγγράφονται στον προϋπολογισμό αυτού από τους 
ανωτέρω ΚΑΕ, αποφασίζουμε: 

Καθορίζουμε τον αριθμό των επαναπροσλαμβανομένων 
υπαλλήλων στο Επιμελητήριο Άρτας για το β’ εξάμηνο του 
1994 ως εξής: 

Έναν (1) του κλάδου ΔΕ Εισπρακτόρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠ. ΕΜΠΟΡΙΟΥ 

ΑΛ. ΠΑΠΑΔΟΠΟΥΛΟΣ ΜΙΧ. ΧΡΥΣΟΧΟΪΔΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Ε Θ ΝΙΚΟ ΤΥΠ Ο ΓΡ ΑΦΕΙ Ο 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΤΕΧ 

22.3211 ΥΡΕΤ ΟΡ 

λειτουργούν καθημερινά από 8.00’ έως 13.00' 

ΡΑΧ 

5234312 



ΧΡΗΣΙΜ ΕΣ ΠΛΗ Ρ Ο ΦΟΡΙΕΣ 


* Πώληση ΦΕΚ όλων των Τευχών Σολωμού 51- τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμέ ς κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 

Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

Υ) 

» 

» 

» 

Γ' 


» 

10.000 

» 

500 

δ) 

» 

» 

» 

Δ' 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

0 

» 

» 

» 

Α.Ε 

. & Ε.Π.Ε. 

» 

200.000 

» 

10.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 






Πληροφορίες: τηλ. 52 

.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













